Teba (Egipat)

**Teba** (, *Thēbai*) je grčki naziv za drevni egipatski **niwt** "Grad" i **niwt-rst** "Južni Grad". Nalazi se 800&nbsp;km južno od mediteranske obale, na istočnoj obali Nila. Teba je bila glavni grad *Waseta,* četvrte gornjoegipatske nome (izraz "Waset" se koristio i za sam grad). Grad je bio prijestonica Egipta za vrijeme Jedanaeste dinastije (Srednjeg kraljevstva) i veći dio Osamnaeste dinastije (Novog kraljevstva). Iako je uprava vjerovatno dijelom ili u potpunosti ostala u Memphisu. S dolaskom na vlast Devetnaeste dinastije sjedište vlasti se premjestilo u Deltu. Arheološki ostaci Tebe, s druge strane, daju dojmljivo svjedočanstvo o egipatskoj civilizaciji na svom vrhuncu. Danas se smatra da su zagrobni hramovi i grobovi na zapadnoj obali Nila također bili dio Tebe.

Kao sjedište tebanske trijade Amuna, Muta i Khonsua, Teba je u egipatskom jeziku od kraja Novog kraljevstva poznata klao *niwt-imn*, "Grad Amunov." To je našlo svoj put do Hebrejske Biblije kao נא אמון *nōˀ ˀāmôn* (Nahum 3:8), što je vjerovatno isto נא ("No") (Ezekijel 30:14). Na grčkom je taj naziv promijenjen u  *Diospolis*, "Grad Zeusov" (Zeus je bio bog s kojim su Grci identificirali Amuna).  Grci su gradu dali nadimak  *megale*, "Veliki", kako bi razlikovali od ostalih gradova nazvanih Diospolis.  Rimljani su mu dali ime *Diospolis Magna*.

Grčki pjesnik Homer je hvalio bogatstvo Tebe u Ilijadi, Knjiga 9 (cca. 7. vijek p. n. e.): "... u egipatskoj Tebi hrpa ingota sjaji, Tebi od stotinu vrata." Luxor (arapski: Al-Uqsur = Palate,الأقصر) i al-Karnak (arapski: الكرنك) su savremena arapska imena za gradove smještene blizu nalazišta dva važna hrama koja su stajala na rubovima grada.

## Etimologija 
Za naziv *Teba* se često pogrešno misli kako je došao od imena grčkog grada zvanog **Teba**. Iako etimologija nije sasvim jasna, *Thebes* je vjerovatno helenizacija drevnog egipatskog *t3 ipt-swt* ("Najsvetije od svih mjesta"), jedno od naziva za hram u Karnaku, unutar grada.

## Glavna arheološka nalazišta u Tebi 
[[Datoteka:Theban Necropolis Map.jpeg|desno|mini|300px|Karta tebanske nekropole. Full screen]]
### Zapadna obala 
* Hram u Karnaku
* Hram u Luxoru

### Zapadna obala 
* Dolina kraljeva 
* Dolina kraljica
* Medinet Habu (zagrobni kompleks Ramzesa III)
* Ramesej (zagreobni kompleks Ramzesa II)
* Deir el-Medina (radničko naselje)
* Grobovi plemića
* Deir el-Bahri (hramovi Mentuhotepa II, Hatshepsut, itd.)
* Malkata (palača Amenhotepa III)
* Kolosi Memnonovi (zagrobni kompleks Amenhotepa III

## Bilješke 
## Reference 
* Gauthier, Henri. 1925–1931. *Dictionnaire des noms géographiques contenus dans les textes hiéroglyphiques*. Vol. 3 of 7 vols. Cairo: Imprimerie de l’Institut français d’archéologie orientale du Caire. (Reprinted Osnabrück: Otto Zeller Verlag, 1975). 75, 76.
* Polz, Daniel C. 2001. "Thebes". In *The Oxford Encyclopedia of ancient Egypt*, edited by Donald Bruce Redford. Vol. 3 of  3 vols. Oxford, New York, and Cairo: Oxford University Press and The American University in Cairo Press. 384–388.
* Redford, Donald Bruce. 1992. "Thebes". In *The Anchor Bible Dictionary*, edited by David Noel Freedman. Vol. 6 of 6 vols. New York: Doubleday. 442–443.  (6-volume set)
* Strudwick, Nigel C., & Strudwick, Helen, *Thebes in Egypt: A Guide to the Tombs and Temples of Ancient Luxor*. London: British Museum Press, 1999,  (hardcover)/ (paperback)

## Vanjski linkovi 
* Theban Mapping Project
* Ancient Thebes Digital Media Archive (photos, laser scans, panoramas)

Kategorija:Arheološki lokaliteti u Egiptu
Kategorija:Gradovi u Egiptu
Kategorija:Svjetska baština u Egiptu
Kategorija:Drevni gradovi